చైతూ సరసన బాలీవుడ్ బ్యూటీ
Highlights
నాగచైతన్య, చందు మొండేటి దర్శకత్వంలో తెరకెక్కుతున్న సవ్యసాచి
గతంలో ప్రేమమ్ రిమేక్ కోసం కలిసి పనిచేసిన చైతు, చందు
చైతు సరసన నటించనున్న బాలీవుడ్ బ్యూటీ నిధి అగర్వాల్
అక్కినేని నాగ చైతన్య హీరోగా చందు మొండేటి డైరక్షన్ లో తెరకెక్కుతున్న తాజా సినిమా సవ్యసాచి. ప్రేమం రీమేక్ తర్వాత వీరిద్దరి  కాంబినేషన్ లో వస్తున్న ఈ సినిమాపై భారీ అంచనాలున్నాయి. వైవిధ్యమైన కథ, కథనంతో తెరకెక్కుతున్న ఈ చిత్రంలో హీరోయిన్ గా బాలీవుడ్ భామను ఎంపిక చేశారట దర్శక నిర్మాతలు.
 
మైత్రి మూవీ మేకర్స్ నిర్మాణంలో వస్తున్న ఈ సినిమాలో బీ టౌన్ బ్యూటీ నిధి అగర్వాల్ ను హీరోయిన్ గా ఫైనల్ చేసినట్లు సమాచారం. బాలీవుడ్ లో మున్నా మైకెల్ సినిమాతో తెరంగేట్రం చేసింది ఈ బామ. తొలి సినిమాతోనే విమర్శకుల ప్రశంసలను అందుకుంది.   ఆ సినిమాలోని ఆమె నటనకు మంచి మార్కులు పడ్డాయి. అందుకే చైతు సినిమా కోసం నిధిని ఎంపిక చేసినట్లు సమాచారం.
 
కార్తికేయ సినిమాతో దర్శకుడిగా తన సత్తా చాటుకున్న చందు మొండేటి.. ఈ సినిమాని పక్కా స్క్రిప్టుతో తెరకెక్కిస్తున్నాడట. ఈ సినిమాలో నాగచైతన్య ను కూడా చాలా కొత్తగా చూపిస్తున్నట్లు సమాచారం. ప్రస్తుతం పెళ్లి పనుల్లో బిజీగా ఉన్న నాగచైతన్య వివాహం తర్వాత ఈ సినిమా రెగ్యులర్ షూటింగ్ లో పాల్గొననున్నాడు. ఈ ఏడాది చైతూ నటించిన రారండోయ్ వేడుక చూద్దాం  హిట్ టాక్ తెచ్చుకున్నా.. ఆ తర్వాత విడుదలైన యుద్ధం శరణం గచ్చామి..డిజాస్టర్ గా నిలిచింది. దీంతో సవ్యసాచితో ఎలాగైనా హిట్ కొట్టాలనే ప్రయత్నంలో ఉన్నాడు.
Last Updated 25, Mar 2018, 11:51 PM IST